b"\n_START_ARTICLE_\nSaros (astronomia)\n_START_PARAGRAPH_\nSaros \xc3\xa9s un per\xc3\xadode de 6.585,32 dies (una miqueta m\xc3\xa9s de 18 anys i 10 o 11 dies) despr\xc3\xa9s dels quals el Sol i la Lluna tornen aproximadament a la mateixa posici\xc3\xb3 en el cel, i es pot repetir el cicle dels eclipsis. Per definici\xc3\xb3 el saros s\xc3\xb3n 223 mesos sin\xc3\xb2dics (S) (per\xc3\xadode entre una Lluna nova i la seg\xc3\xbcent). Conegut des de fa milers d'anys, \xc3\xa9s una manera de predir futurs eclipsis.\n_START_SECTION_\nContingut d'un Saros\n_START_PARAGRAPH_\nEl Saros compr\xc3\xa8n 18 estacions d'eclipsis que se succeeixen aproximadament cada mig any. Com en cada estaci\xc3\xb3 ocorren dos o tres eclipsis (de Sol i Lluna incloent penombrals), el Saros presenta com a mitjana 42 eclipsi de Sol i 42 de Lluna. Els eclipsis de Sol s\xc3\xb3n 14 parcials i 28 centrals (totals, anulars o mixtos). Els eclipsis de lluna s\xc3\xb3n 14 penombrals, 14 parcials i 14 totals. Actualment estem en uns Saros pobres (no aconsegueixen la mitjana) i els pr\xc3\xb2xims encara ho seran m\xc3\xa9s. Amb el transcurs del temps evolucionen aconseguint la mitjana i despr\xc3\xa9s la sobrepassaran."